CELEX: 62011TN0437
Language: sl
Date: 2011-08-05 00:00:00
Title: Zadeva T-437/11: Tožba, vložena 5. avgusta 2011 – Golden Balls proti UUNT – Intra-Presse (GOLDEN BALLS)

8.10.2011   
            
            
               SL
            
            
               Uradni list Evropske unije
            
            
               C 298/22
            
         Tožba, vložena 5. avgusta 2011 – Golden Balls proti UUNT – Intra-Presse (GOLDEN BALLS)
   (Zadeva T-437/11)
   2011/C 298/42
   Jezik, v katerem je bila tožba vložena: angleščina
   
      Stranke
   
   
      Tožeča stranka: Golden Balls Ltd (London, Združeno kraljestvo) (zastopnika: M. Edenborough, QC, in S. Smith, solicitor)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Intra-Presse (Boulogne-Billancourt, Francija)
   
      Predloga
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 26. maja 2011 v zadevi R 1310/2010-1 naj se razveljavi v delu, v katerem je bilo potrjeno, da se pritožbi pred odborom za pritožbe ugodi glede proizvodov iz razreda 16; in
            
         
               —
            
            
               toženi stranki naj se naloži plačilo stroškov tožeče stranke zaradi te pritožbe, ali podredno, drugi stranki pred odborom za pritožbe naj se naloži plačilo stroškov tožeče stranke zaradi te pritožbe.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „GOLDEN BALLS“ za proizvode iz razredov 9, 21 in 24 – prijava znamke Skupnosti št. 6324164
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Navajana znamka ali znak: registracija znamke Skupnosti št. 4226148 za besedno znamko „BALLON D’OR“, med drugim za proizvode in storitve iz razredov 9, 14, 16, 25 in 41
   
      Odločba oddelka za ugovore: zavrnitev ugovora
   
      Odločba odbora za pritožbe: razveljavitev odločbe oddelka za ugovore in delna ugoditev ugovoru in pritožbi
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, ker je odbor za pritožbe napačno menil, da obstaja zaznaven konflikt med prijavo znamke Skupnosti in prejšnjo znamko.